Tarinamme kertoo kaupungista.
Pienestä kaupungista.
Ja niistä ihmisistä, jotka asuvat kaupungissa.
Kaukaa katsottuna se näyttää aivan tavalliselta pikkukaupungilta.
Turvalliselta. Kunnolliselta. Viattomalta.
Twilight Drive-In SULJETAAN PIAN
Mutta lähempää katsottuna voi nähdä sen alla lymyävät varjot.
Kaupunkimme nimi on Riverdale.
TERVETULOA Riverdaleen ELOISAAN KAUPUNKIIN !
NETFLIX-ALKUPERÄISSARJA
Luulisin, että tarinamme alkaa siitä-
-mitä Blossomin kaksoset tekivät tänä kesänä.
Heinäkuun neljäntenä, heti auringon noustua-
-Jason ja Cheryl Blossom ajoivat Sweetwaterjoelle-
-varhaiselle veneretkelle.
Pelottaako sinua, Jason?
Tapahtumista tiedetään varmasti vain-
-että Dilton Doiley, joka johti Riverdalen partiopoikia-
-lintubongausretkellä, törmäsi Cheryliin joen rannalla.
Jason.
Riverdalen poliisi naarasi jokea etsien Jasonin ruumista-
-mutta ei löytänyt sitä ikinä.
Jos hän on kuollut, Hal-
-toivon, että hän kärsi viimeisinä hetkinään.
Jason Blossom saa palaa helvetin tulessa.
Hän on kadoksissa.
Viikkoa myöhemmin-
-Blossomin perhe hautasi tyhjän arkun-
-ja Jasonin kuolema julistettiin onnettomuudeksi-
-kun Cherylin tarina kiersi ympäri kaupunkia.
Cheryl pudotti hansikkaan veteen, ja Jason kumartui nostamaan sen.
Ja kaatoi samalla vahingossa veneen. Ja meni paniikkiin. Ja hukkui.
Me taas puolestamme puhuimme heinäkuun neljännen tragediasta-
-yhä kesäloman viimeisenä päivänä, kun kaupunkiin saapui uusi mysteeri.
Varoitan sinua, asunto on pieni...
-...mutta laadukas, kuten aina. -Laadukas, kuten aina.
Se on myös ainoa kiinteistö, joka on minun, eikä isäsi nimissä.
Neiti Hermione.
-Tervetuloa kotiin. -Smithers. Olet ilo silmilleni.
-Miten matka meni? -Ei ollut ruuhkaa, luojan kiitos.
Smithers, haluan esitellä sinulle tyttäreni Veronican.
-Mukava tavata. -Hei.
-Haen laukut. -Viitsisitkö?
Haluatteko ruokalistan, jotta voitte syödä huoneessa?
Ei. Olen himoinnut Pop Taten hampurilaisia keskipäivästä lähtien.
Onko Chock'lit Shoppe yhä auki?
Mikä on Chock'lit Shoppe, ja miksi siellä myydään hampurilaisia?
KOLMAS AVENUE ELM STREET
Oletko innoissasi? Vai hermostunut?
Molempia.
En ole nähnyt häntä koko kesänä.
Siksi hermoilu on sallittua, mutta mehän sovimme, Betty. On aika.
Pidät hänestä. Hän pitää sinusta.
Miksi hän ei sitten ole ikinä sanonut tai tehnyt mitään, Kevin?
Koska Archie on tyylikäs.
Mutta kuten useimmille 90-luvun heteroille-
-hänelle pitää kertoa, mitä hän tahtoo, joten kerro hänelle.
Katsotaan. Se riippuu vähän.
Hyvä jumala.
-Mitä? -Peli on muuttunut.
Archiesta on tullut kuuma.
Hänellä on nyt vatsalihakset.
Kuusi lisäsyytä sinulle tarttua tuota punapäistä sonnia sarvista tänään.
-Mikä oli kohokohta? -Työharjoitteluniko?
Ehdottomasti järjestämäni Toni Morrisonin kirjanjulkaisujuhlat.
Illan lopuksi Toni Morrison, joka on kirjallisuuden sankarini-
-sanoi minulle: "Älä hoppuile, Betty."
"Tämä aika menee ohi niin nopeasti sinun iässäsi."
"Yksi kesä voi muuttaa kaiken."
Tuo on niin totta.
-Millaista työ isäsi kanssa oli? -Betonin valamista.
Joka päivä. Koko päivän.
Saadakseni ajan kulumaan aloin kehittää runoja päässäni...
-...ja kirjoitin ne muistiin kotiin päästyäni. -Et pidä runoudesta.
Ne eivät olleet runoja. Ne olivat laulun sanoja.
Niiden kehittely tuntui siltä, kuin...
Mitä, Archie?
Se tuntui siltä, kuin olisin lopultakin saavuttanut jotakin aitoa.
Sen suhteen, mitä minun pitäisi yrittää tehdä elämälläni.
Musiikkia. Aloitan tänä vuonna. Huomenna.
Hämmästyttävää.
Pyydätkö neiti Grundyä opettamaan sinua?
En ole varma. Ehkä.
-Entä jalkapallo? Voitko tehdä molempia? -Yritän sitä.
-Oletko kertonut isällesi? -En.
En kerro muille kuin sinulle, ennen kuin kaikki on selvempää.
Haluaisin kovasti kuulla niitä joskus. Laulujasi.
-Niinkö? -Kyllä.
-Saan tänään pari demoa valmiiksi. -Hienoa.
Sen lisäksi...
...olen ajatellut meitä kahta, Archie.
Ystävyyttämme.
Ja sitä, miten meidän on aika viedä se uudelle tasolle...
Soitin tilauksen Lodgeen.
Kaksi hampurilaistako? Ne ovat melkein valmiita. Odota hetki.
-Hei. -Hei.
Millaisia sipulirenkaat ovat?
-Todella hyviä. -Saisimmeko myös sipulirenkaita?
-Kyllä. -Kiitos.
Äitini ja minä muutimme äsken tänne.
-Mistä? -New Yorkista.
Käyttekö te Riverdalea?
-Me molemmat. Yhdessä. -Toista vuotta.
Niin minäkin.
Olen kauhuissani.
Miksi?
Tunnetteko Truman Capoten teoksia?
Olen Aamiainen Tiffanylla, mutta tämä paikka on Kylmäverisesti.
Veronica Lodge.
Archie Andrews.
Tässä on Betty Cooper.
Hetkinen. Sinunko on määrä...?
Näyttää sinulle paikkoja huomenna? Kyllä.
-Olen oppilasmentorisi. -Liitytkö seuraamme?
Ehkä me saisimme sinusta vähemmän kauhistuneen.
Äitini odottaa minua.
-Mutta ensi kertaan. -Niin.
Mitä olit sanomassa?
En mitään.
Hei, isä. Ensimmäinen koulupäivä, ja olen jo myöhässä.
Hei, Vegas.
Hei, pistäydytkö työmaalla myöhemmin?
On ensimmäinen päiväni.
Sinut pitää perehdyttää toimistotöihin, ettet joudu ensi kesänä hanttihommiin.
En voi. Menen jalkapallon koepeliin.
Vai eikö se käy?
Ei, ei. Kyllä se käy. Onnea matkaan.
Betty, tämä tuleva vuosi on kriittinen collegea ajatellen.
Arvosanat ovat tärkeitä. Harrastustoiminta, urheilu.
On valtavan tärkeää olla kunnollinen.
-Se huomioidaan. -Olen toisen vuoden opiskelija.
Olet saavuttanut niin paljon.
En vain halua, että mikään vaarantaa sitä.
Ajattele sisko-parkaasi.
Hän oli tähti, ennen kuin se Blossomin poika tuhosi hänet.
Äiti, en ole Polly.
Myöhästyit kotiintuloajastasi.
Seitsemällä minuutilla.
Olin Archien kanssa, joka on punapää, mutta täysin erilainen kuin Jason Blossom.
Kulta, kaikki pojat ovat kuin Jason Blossom.
Rakastan sinua niin paljon, Elizabeth.
Haluan vain, että käyttäydyt fiksusti.
Ja että keskityt.
Täytin lääkevarastosi.
Taisit unohtaa hakea reseptisi.
Hän tuli suoraan luokseni Hän kutsui minua
yllätti minut
Olet valmis jalkapalloon. Ihan totta. Olet kovassa tikissä.
Olet eläin. Katso tätä käsivartta. Paljonko nostat penkistä? 100 kiloako?
Neuvo minua vähäsen. Romanialaisia maastavetojako?
Käytätkö teetä? Ginsengiäkö?
Macajuurtako? Okarennokkia?
-Työmaalla työskentelyä, Reg. -Aivan niin.
Hei, Moose. Katso, kuka kasvoi kesän aikana.
Kerro rehellisesti. Teitkö taloja? Yksityisiä asuntoja?
-Muutamia. -Saitko puumilta tänä kesänä?
Se on pikemminkin sinun fantasiasi, Reggie.
-Nähdään pian. -Näkyillään.
Hän todellakin teki sen.
Aloitan kierrokseni yleensä kertomalla historiasta ja taustoista.
Riverdale High avasi ovensa vuonna 1941, ja...
Eikä sitä ilmeisesti ole uusittu sen jälkeen.
Ihan kuin olisin Meidän kaupunkimme -näytelmän epilogissa.
Millaista sosiaalista elämää täällä on? Onko yökerhoja?
Strippiklubi nimeltä Ho Zone, ja ränsistynyt homobaari nimeltä Innuendo.
Jalkapalloa perjantaisin. Takaluukkujuhlat marketin parkkipaikalla.
Lauantai-ilta on elokuvailta, riippumatta siitä, mitä esitetään.
Saavu ajoissa, sillä Riverdalessa ei varata paikkoja. Ja sunnuntaisin?
Luojan kiitos kaapelitelevisiosta.
Veronica Lodge, Kevin Keller. Veronica on uusi, Kevin on...
Homo. Luojan kiitos. Ollaan parhaita ystäviä.
Onko se totta, mitä isästäsi puhutaan?
Että hän on paholaisen ruumiillistumako?
Seison isäni rinnalla.
Tietävätkö kaikki täällä?
Mahtavaa.
Vasta kymmenen minuuttia, ja olen jo Riverdale High'n Blue Jasmine.
Mitä?
Nyt oomme täällä Emme peräänny
Taivaalle tää kirjoita
Yö on meidän oma
Emme pelkää mitään
-Mitään -Mitään
Sano meitä julmiksi
Pitseissä leikkimässä
Hetkeen unohtuneena
Tanssimassa häkeissä
Anteeksi. Tämä ei ole julkinen harjoitus.
Anteeksi. Minä...
Oletko Josie? Halusin puhua kanssasi parista kirjoittamastani laulusta.
Lopeta heti paikalla.
Tuijotat Pussycat-korviamme, mikä on epäkohteliasta-
-mutta anna, kun selitän asian.
The Pussycats rakentaa brändiä.
Luomme tavaramerkkiämme. Kerromme tarinan.
Voitimme viime vuonna Rocklandin piirikunnan bändikilpailut.
Niin teimme.
Haluamme jatkaa menestystä tänä vuonna.
Tarinamme kertomista kirjoittamiemme laulujen kautta.
Ymmärrän sen. Minä vain...
Lue se kiiltäviltä huuliltani, Justin Gingerlake.
Ei.
Tule.
Tapahtumaan.
Ja tietenkin on myös puoliviralliset kouluunpaluutanssiaiset...
Tuo on se kuumis, jonka kanssa olit eilen. Se punapäinen Ansel Elgort.
Onko hän poikaystäväsi?
-Ei, olemme vain ystäviä. -Ei, hän on hetero.
Voitteko sitten puhua puolestani?
Olen kokeillut kaikenlaisia poikia, paitsi oransseja.
Haluan selventää hieman-
-Betty ja Archie eivät seurustele, mutta he päätyvät lopulta yhteen.
Pyydä häntä sitten tanssiaisiin.
Hänen pitäisi, mutta kuulin, että se ehkä perutaan.
Sen takia, mitä Jasonille tapahtui. Meille kerrotaan siitä kokouksessa.
Kuka Jason on, ja mitä hänelle tapahtui?
Kiitos tuosta hiljaisuuden hetkestä.
Monet teistä tunsivat veljeni henkilökohtaisesti.
Jokainen teistä oli valtavan tärkeä Jasonille.
Rakastin veljeäni.
Hän oli ja tulee aina olemaan sieluntoverini.
Puhun sillä varmuudella, jonka vain kaksonen voi omata.
Jason ei olisi halunnut meidän käyttävän vuotta suremiseen.
Jason haluaisi meidän jatkavan elämää.
Pyysin koulun johtokuntaa olemaan perumatta tanssiaisia.
Käyttäkäämme sitä yhdessä eheytymiseen-
-ja veljeni liian lyhyen elämän juhlistamiseen.
Kiitos kaikille.
-Neiti Grundy, hei. -Archie.
Miksi kävelet tässä kuumuudessa?
Karaisen itseäni kai.
Haluatko kyydin?
Neiti Grundy. Neiti Grundy.
Geraldine.
Kuinka voin auttaa, herra Andrews?
Voimmeko jutella, neiti Grundy? Olkaa kiltti.
Se riippuu. Mistä?
Musiikista. Olette musiikin opettaja. Voimmeko puhua musiikista?
Tietenkin.
Varaa aika.
Virka-aikaan. Viralliseen virka-aikaani.
Hermione Lodge.
Päivästäni tuli heti paljon mielenkiintoisempi.
Terve, Fred. Miten menee?
Olen yllättynyt.
-Haluatko jotain? Lasin vettä? -Työpaikan.
Luin nettisivuiltanne, että etsitte kausiapulaista.
Auttamaan kirjanpidossa.
Niin, kirjanpitäjäni on isyyslomalla.
Luulen, että tyttäreni käy samaa koulua poikasi kanssa.
Eikö olekin hassua?
Meidän pitää kertoa, että tunsimme toisemme.
Että jopa tapailimme vähän aikaa.
-Ainakin siihen asti, kunnes minä... -Valitsit rikkaan pojan.
Ja nyt onni on kääntynyt.
-Miten Mary voi? -Hän on Chicagossa.
Me erosimme.
Olemme puheväleissä. Entä sinä?
Miten sinä oikein pärjäät?
Minulla on hieman säästöjä.
Rukoilin, että joku Riverdalessa-
-ehkä joku vanha ystäväni, antaisi minulle tilaisuuden.
-Jos se olisi minun päätettävissäni... -Eikö se ole?
Tämä on sinun yrityksesi.
Minulla on asiakkaita.
Hermione Lodge, jonka miestä Hiram Lodgea-
-syytetään väärentämisestä ja kavalluksesta-
-ei voi hoitaa kirjanpitoani, vai mitä?
Ei.
Ei kai.
Tarinat vanhat
Salaisuuksistamme kertovat
Haluan parantua
Tai edes jotain tuntea
Voinko liittyä seuraan?
Kyllä.
-Mitä te teette? -Kuuntelemme yhtä Archien laulua.
Luulin, että meidän olisi teeskenneltävä pitävämme siitä, mutta se onkin hyvä.
Sinäkö lauloit äsken tuossa itse kirjoittamaasi laulua?
-Sitä pitää vielä hioa. -Ei, se on hieno.
Se kuulemani katkelma on mahtava. Onko musiikki sinun juttusi?
-Teetkö sillä jotain? -Se olisi tarkoitus.
Miten ensimmäinen päiväsi sujuu?
En halua kuulostaa narsistilta, mutta luulin, että ihmiset olisivat...
Kiinnostuneempia sinustako?
Kaikkina muina vuosina olisit ykköspuheenaihe.
Tänä vuonna kaikki puhuvat Cherylistä, joka yrittää voittaa parhaan psyko-Oscarin-
-roolistaan Riverdale High'n surevana, punaisena leskenä.
Minun pitää mennä. Tapaan Grundyn, ja sitten on koepelit.
Pelaatko jalkapalloakin? Onko mitään, mitä et tee?
Ennen kuin kysyt, niin ei, hän ei ole kutsunut...
-En vielä. Äläkä puhu Archiesta. -Veronica Lodge.
Kuulin kuiskailuja. Olen Cheryl Blossom.
Voinko istua? Betty, viitsitkö?
Mistä te kolme kanaa juoruatte?
Archien Efron-maisesta kuoriutumisesta puberteetin kotelosta?
Harrastuksista. Weatherbee haluaa minun osallistuvan johonkin.
Cheerleadingiin. Sinun täytyy.
Olen River Vixensin vanhempi kapteeni.
-Onko cheerleading vielä suosittua? -Onko parhaana homoystävänä olo?
Jotkut sanovat, että se on retroa.
Minusta se on ikuista ja ikonista.
Istuin Spencessä eliittitiimin pyramidin huipulla. Olen mukana.
-Betty, sinäkin tulet kokeilemaan. -Tietenkin. Kaikki ovat tervetulleita.
Mutta Bettyllä on jo paljon tekemistä-
-ja Vixeninä olo on täysaikaista, mutta kaikille avointa.
Seuraa minua Twitterissä, ja minä teen samoin.
Nimimerkkini on "CherylBombshell".
Vihatkaa vain cheerleadingia, mutta jos hipsteri prinssi Harry...
Minusta olisi mahtavaa olla cheerleader.
Se näyttäisi hienolta collegehakemuksissani-
-mutta viime vuonna Cheryl sanoi, että olen liian lihava.
"Viidennen kauden Betty Draper." Se oli hyvin sanottu.
Muttei ollenkaan totta.
Nyt ainakin olet sihisevän kuuma, oikeasti.
Ja jonkun noin kuuman ja fiksun-
-pitäisi olla tämän tylsän pesän mehiläiskuningatar.
Jos haluat olla River Vixen-
-autan sinua valmistautumaan. Minulla on muuveja.
Hyvä on.
Näytä muuvisi.
Ehkä en koskaan tunne
Lainkaan rakkautta
Ne ovat...
...hyvin aitoja.
Hyvin henkilökohtaisia.
Noudatin neuvoasi ja kirjoitin ne ylös, hioin niitä.
Ajattelin, että voisit ehkä auttaa minua.
Millä tavalla...
-...Archie? -Kävitte Juilliardia, neiti Grundy.
Kukaan muu ei voi opettaa minua. Usko pois. Olen etsinyt.
Se ei ole minusta hyvä idea.
Minusta meidän ei pitäisi olla kahden.
Jos tämä on...
Jos yrität aloittaa uudelleen jotain, jonka ei olisi ikinä pitänyt alkaa...
Ei, en yritä. Tässä on kyse musiikista.
Mutta myös...
Minun on saatava puhua jollekin siitä, mitä tapahtui.
Kuulimme, mitä kuulimme, emmekä tehneet mitään.
Emmekä sanoneet mitään.
Kuulimme ilotulituksia.
Kuka räjäyttää ilotulituksia kuudelta aamulla?
Miten selittäisimme sen, miksi olimme yhdessä-
-Sweetwaterjoella kuudelta aamulla heinäkuun neljäntenä?
Ja olet oikeassa.
Emme sanoneet mitään.
Meidän molempien on elettävä sen valinnan kanssa.
Ymmärrätkö sinä?
Minusta sinun tulisi jatkaa musiikin tekoa.
Muttei minun kanssani.
Olemme sinikultaisia!
Olemme dynamiittia!
Päihitämme teidät ja taistelemme!
Me taistelemme!
Hyvä Bulldogs!
Hyvät naiset, missä on palo? Missä on sähäkkyys?
Et ole vielä nähnyt hienoa lopetustamme.
Älä panikoi. Luota vain minuun.
Tarkistakaa parasta ennen -päivänne.
Tekolesboilu ei ole ollut tabu vuoden 1994 jälkeen.
Katsotaan suoriudutteko paremmin haastatteluosiosta.
Betty. Miten siskosi voi?
-Polly voi hyvin. Kiitos kysymästä. -Veronica, onko Betty kertonut siskostaan?
-Ei. -Anna tulla, Betty.
Kerro Veronicalle siskostasi ja rakkaasta veljestäni.
He seurustelivat.
En kutsuisi sitä seurusteluksi.
-Se ei päättynyt hyvin. -Itse asiassa...
...Jason on luultavasti syy siskosi hermoromahdukseen...
-...ja hän asuu nykyään hoitolassa. -Vanhempani ovat sitä mieltä.
Mitä sanottavaa sinulla on siihen, Betty?
Anna palaa, näyttämö on sinun.
Mitä ikinä olet halunnut sanoa Jasonista ja siitä-
-miten hän kohteli Pollya, anna tulla. Tuhoa minut.
Tee minusta hakkelusta. Revi minut palasiksi. Hävitä minut.
Minä vain...
Vihdoinkin.
Halusin sanoa, että olen pahoillani.
Siitä, mitä Jasonille tapahtui.
En osaa kuvitella, mitä sinä ja perheesi joudutte kestämään.
Aivan.
Veronica. Tervetuloa River Vixensiin.
Betty...
Parempaa onnea ensi kerralla.
Odota. Mitä?
Miksi?
Siksikö, ettei Betty ollut narttumainen?
Tarvitsen joukkueeseeni tyttöjä, joissa on ytyä.
Tiedän, mitä sinä tarvitset, sillä tiedän, kuka sinä olet.
Haluat ihmisten mieluummin pelkäävän sinua kuin pitävän sinusta-
-joten käytät kauhua ja pelottelua.
Olet rikas, joten et ole ikinä joutunut vastuuseen.
Mutta minä olen elävä todiste siitä-
-että varmuus, tuo etuoikeus, jota pidät otsallasi kuin kruunua-
-ei tule kestämään.
Lopulta tulee tilinteon hetki.
Tai ehkäpä-
-se tilinteon hetki on nyt. Ja ehkä se tilintekijä...
...olen minä.
Betty ja minä tulemme parina. Jos haluat yhden, otat molemmat.
Halusitko tulta?
Valitan, Cheryl Bombshell, olen erikoistunut jäähän.
Kierrä heidän taakseen.
Liikettä. Andrews.
Työnnä, työnnä!
Kas noin. Hyvältä näyttää.
-Mitä nyt, valmentaja? -Tässä.
Tämä on Jasonin numero.
Se on nyt sinun.
Yleensä toisen vuoden pelaajat pelaavat junioriliigassa.
Tänä vuonna edustusjoukkueessa on vapaa paikka.
Näkemäni perusteella se paikka on sinun.
Eikö edustusjoukkue tarkoitakin...
-...pidempiä harjoituksia? Matkustelua? -Niin, enemmän sitoutumista.
Minun pitää harkita asiaa.
Onko sinulla jotain parempaa tekemistä?
Isäni yritys. Se on perheyrityksemme, ja hän luottaa apuuni...
Hetkinen. Jackson, pitele palloa.
Nuku yön yli ja harkitse asiaa.
Mennään. Vauhtia, kaverit.
Täydellistä.
Kuin Betty Draper ensimmäisellä kaudella.
Veronica.
Miksi sinä...? Miksi puolustit minua?
Tiedän, millaisessa seurassa liikuit New Yorkissa.
Miksi olet niin mukava?
Kun isäni pidätettiin-
-se oli todella kamalaa.
Meistä alettiin kirjoittaa hirveitä asioita.
Saimme kirjeitä ja sähköposteja, joissa isääni sanottiin varkaaksi-
-ja äitiäni avuttomaksi julkkikseksi-
-ja minua poispilatuksi, rikkaaksi nartuksi, jääprinsessaksi.
Eniten siinä satutti se-
-että se, mitä trollit kirjoittivat, oli totta.
Olin kuin Cheryl. Olin pahempi kuin Cheryl.
Joten kun äitini sanoi, että muutamme Riverdaleen-
-tein itselleni lupauksen.
Käyttäisin tätä tilaisuutena, jotta minusta voisi ehkä tulla-
-parempi versio itsestäni.
Tuossa on paljon paineita.
Kun Polly ja Jason alkoivat seurustella-
-se oli siskolleni kaikki kaikessa, mutta Jasonille se ei merkinnyt mitään.
Ja asiat kärjistyivät oudoiksi ja myrkyllisiksi-
-ja äitini kääntyi Pollya vastaan.
Hän sanoi, ettei Polly ollut enää hänen tyttärensä.
Hän sanoi kaikkea kamalaa.
Jason satutti Pollya.
Mutta äitini mursi hänet.
Archie!
-Teet tämän todellakin. -Minkä?
Surmaat lohikäärmeesi, yksi kerrallaan.
Hei, teini-Matkantekijä.
Hei, kivat asut.
Betty haluaa kysyä sinulta jotain koskien kouluunpaluutanssiaisia.
Anna mennä, Betty. Kysy.
Mietin vain, haluaisitko tulla-
-meidän molempien kanssa?
Mitä?
Ne ovat ensimmäiset tanssiaisesi Riverdalessa.
Sinun pitäisi mennä jonkun kanssa, vaikka sitten vain ystävän.
Se olisi mahtavaa.
Ei, en ole oikein tanssiaistuulella.
Ei se mitään.
Emme hyväksy tuota, Archiekins. Tarvitsemme seuralaisen.
Pidä taukoa kidutettuna musikaalisena nerona olemisesta-
-ja tule viettämään riemukasta iltaa ei vain yhden-
-vaan kahden tuoreen River Vixenin kanssa.
Tekstaamme sinulle ajasta ja paikasta.
Hyvä on.
Selvä. Hei sitten.
Hei hei.
Mikä tuo on?
Pääsin cheerleading-joukkueeseen.
Cheryl Blossomin cheerleading-joukkueeseenko?
Sen jälkeenkö, mitä Jason teki Pollylle?
Ei, valitan.
En salli sitä.
Ota tuo pois välittömästi.
Ei.
Mitä sinä sanoit?
Teen kaiken kaikkien puolesta.
Kaiken. Ollakseni täydellinen.
Täydellinen tytär, täydellinen sisko, täydellinen oppilas.
Enkö voi tehdä edes tätä yhtä asiaa itseäni varten? Pois tieltä.
-Odota, minne sinä menet? -Ostamaan mekkoa.
Koska arvaa mitä?
Menen myös tanssiaisiin Archien kanssa.
Ja Veronican.
Hetkinen, Hermione Lodgen tyttärenkö?
Hän on oikeasti todella mukava ja yrittää olla hyvä ihminen.
Niinkö luulet?
Luuletko, että hänestä tulee ystäväsi? Anna, kun kerron jotain.
Tytöt, kuten Cheryl ja Veronica Lodge, eivät pidä tytöistä, kuten...
En halua kuulla, äiti.
Teen sen. Minä menen.
Kiitos, Smithers. Olet taivaanlahja, kuten aina.
Autan mielelläni, neiti Hermione.
Toisin kuin kaikki muut Riverdalessa.
Mikä tuo on?
Hyviä uutisia.
Autopalvelu löysi ja toi kadonneen laukkunne.
Kadonneen laukkuniko?
Voi, Hiram.
Mitä sinä olet tehnyt?
Valmentajasi soitti tänään.
Hän on siinä uskossa, ettet voi pelata edustusjoukkueessa-
-sillä pakotan sinut työskentelemään minulle.
Se on outoa, sillä luulin, ettet voi työskennellä minulle-
-koska pelaat jalkapalloa. Ensimmäinen kysymykseni on siis-
-kenelle sinä valehtelet?
Minulle vai valmentajallesi?
En kummallekaan.
Molempia.
Isä.
Haluan opiskella musiikkia. Haluan kirjoittaa musiikkia.
Jalkapallolla pääset collegeen. Collegella pääset kauppaopistoon.
-Kauppaopistolla pääset... -Takaisin tänne.
Työskentelemään sinulle.
Ei minulle. Minun kanssani.
Ja lopulta itsellesi, poika.
Yritys jäisi sinulle.
En halua kuulostaa epäkunnioittavalta.
En halua sitä.
Halusit sitä kolme kuukautta sitten.
Mitä tapahtui?
Olen muuttunut.
Kaikki on muuttunut. Tänä kesänä...
Mitä tästä kesästä?
Näinkö se on? Emmekö me enää juttele?
Isä.
En ikinä pakottaisi sinua pelaamaan jalkapalloa.
En välitä siitä, pelaatko jalkapalloa.
Eikä sinun tarvitse työskennellä kanssani.
Tai minulle, enää ikinä.
Mutta haluan antaa neuvon, mieheltä miehelle.
Päätöksillä, joita teet nyt, on seurauksensa.
Ne muovaavat sinut siksi, mikä olet ja mikä sinusta tulee.
Mitä sitten päätätkään-
-ole niin varma siitä, ettei sinun tarvitse valehdella.
Tämä ei selvästikään ole MET-gaala.
Milloin sinun pitää kertoa valmentaja Claytonille jalkapallosta?
-Tänä viikonloppuna. -Emmekö voisi vapauttaa itseämme...
...tästä kuluneesta urheilja-artisti-ristiriidasta?
Eikö tässä James Francon jälkeisessä maailmassa-
-voi olla kaikkea yhtä aikaa?
Työstän asiaa, Veronica.
Työstä nopeammin.
Haen boolia. Hoidat homman.
Sinun pitää seurata sydäntäsi, vai mitä?
Mitä sydämesi sanoo? Musiikki vai jalkapallo?
Voisinko olla hetken yksin?
Lupaan, että kun palaan, olen paljon parempi seuralainen.
Minulla on suunnitelma.
Betty, et voi uskoa, kuka ehdotteli minulle äsken vessassa.
Annan vihjeen. Hänen nimensä voi olla Moose-
-mutta kuvailisin erästä hänen ulokettaan hevosmaiseksi.
Älä panikoi. En kyttää sinua.
Archie.
Eikö meillä ollut sopimus?
Ei, Geraldine. Meillä on salaisuus.
Oikeastaan useita salaisuuksia. Ja ehkä olisimme voineet tehdä jotain-
-auttaaksemme Jasonia sinä aamuna. Tai ehkä emme.
Enkä kerro kenellekään mitään, mutta sinun pitää auttaa minua.
Tänä kesänä minut piti järjissäni vain näiden laulujen kirjoittaminen.
Tässä on ei-niin-sopimaton ehdotukseni. Haluan yksityisopetusta sinulta-
-niin monta kertaa viikossa kuin voit. Vannon, että siinä on kaikki.
En kerro ikinä kenellekään heinäkuun neljännestä.
Sopiiko?
Maanantaisin, keskiviikkoisin, perjantaisin, kello 7.30.
Ennen ensimmäisen jakson alkua.
Järjestän asian.
Saat opintopisteitä.
Hyvää iltaa, ystävät. Onko teillä hauskaa?
Illan tanssiaisten puheenjohtajana ja sen todellisena kuningattarena-
-minulla on ilo esitellä tämän illan pääesiintyjät.
Kun heidät näkee, heihin hullaantuu.
He esittävät yleensä omaa materiaaliaan, mutta tekevät tänään poikkeuksen-
-ja esittävät coverin laulusta, jota vanhempani kuuntelivat-
-sinä iltana, kun minä ja Jason saimme alkumme. Tämä on sinulle, JJ.
-Anteeksi. -Saanko esitellä, Josie and the Pussycats.
-Haluatko tanssia? -Kyllä.
Sujuiko se hyvin?
Kyllä. Opiskelen neiti Grundyn kanssa ennen koulua-
-jalkapalloa koulun jälkeen-
-ja työskentelen isälleni viikonloppuisin. Hullua.
Kunhan et luovu intohimostasi.
Nyt kun olen River Vixen, ja sinä pelaat edustusjoukkueessa-
-minulla on fantasia meistä voimaparina.
Tai ehkä vain parina.
Betty.
Onko sitä niin mahdotonta kuvitella?
Varmista, että nuo kaksi kyyhkyläistä tulevat jatkoilleni.
Myös Veronica.
Olen kaaos-tuulella.
Peli alkaa Blossomeilla.
Palaamme tänään menneeseen. Seitsemän minuuttia taivaassa.
Kuka haluaa ensimmäisenä rakkauden komeroon?
Minä äänestän Archiea.
-Onko kukaan samaa mieltä? -Odota, oikeastaan...
Kyllä, Andrews. Kyllä.
No niin, tulkaa tänne, lapset.
Katsotaan, kuka ratsastaa tänä iltana punaisella oriilla.
Ei voi olla totta.
Se osoittaa selvästi uuteen tyttöön.
Tästä tulee hauskaa.
En tee tätä.
Voit päättää niin.
Mutta jos et tee sitä-
-talon säännöt määräävät, että emäntä vie vuorosi.
Tiedän, että hänen veljensä kuoli-
-mutta Cheryl Blossom on oikeasti antikristus.
Onko sinulla ikävä New Yorkia?
Siitä on alle viikko.
Mutta kyllä.
Kuusi minuuttia ja 20 sekuntia.
Hyvä on, sinun vuorosi.
Kysy minulta syvällinen kysymys ajan tappamiseksi.
Sinulla ja Bettyllä näytti olevan hauskaa tanssiaisissa.
Todellakin. Olemme olleet ystäviä ikuisesti.
-Minun vuoroni. -En kysynyt vielä kysymystäni.
Siinäkö kaikki?
Vainko ystäviä?
Emme vain ystäviä. Olemme parhaita ystäviä.
Minun vuoroni.
Oliko sinulla poikaystävä New Yorkissa?
Ei.
Minun vuoroni.
Voisiko siitä joskus tulla jotain enemmän?
Kysytkö Bettyn vai itsesi puolesta?
Bettyn.
Etkä vastannut kysymykseeni.
En ole ikinä tuntenut sitä, mitä pitäisi Bettyn kanssa.
Oletko sinä tuntenut sitä?
Kenenkään kanssa?
Kyllä.
Tänä kesänä.
Oletko sinä?
Ehkä kerran.
Olet hieman vaarallisempi, miltä näytät.
Ihan naapurinpojalta.
Et aavistakaan.
Sinun vuorosi.
Kysy minulta kysymys, Archie.
Kysy minulta, mitä vain haluat.
-Meidän ei pitäisi tehdä tätä. -Ehdottomasti ei.
Onnistuimme.
Kyllä.
Missä Betty on?
Hän pakeni.
Näin meidän kesken, hän on kireämpi, miltä näyttää.
Senkin petollinen narttu.
-Bettyn puhelin on pois päältä. -Tilaan Uberin.
Voinko tulla? Etsitään hänet.
Usko pois, Betty ei todellakaan halua meidän etsivän häntä yhdessä.
Me munasimme.
Hei. Tulit aikaisin kotiin. Miten tanssit menivät?
Ihan hyvin.
Ei se mikään MET-gaala ole.
Kerro minulle siitä. Voit piristää minua.
Olen aivan poikki, äiti.
Onko kaikki hyvin?
Ronnie, mitä nyt?
Oli keskiyö, kun vanha ystäväni, Archie Andrews-
-saapui kaupungin ainoaan paikkaan, joka oli vielä auki.
Hän etsi naapurintyttöä.
Sen sijaan hän löysi minut.
Hei, Pop.
-Onko Betty käynyt täällä? -Ei.
Täällä on tänään vain yökyöpeli.
Kiitos.
Voinko istua, Jughead?
Jos haluat.
Minkä parissa puuhailet?
Romaanini.
Se kertoo tästä kesästä ja Jason Blossomista.
Seitsemäntoistavuotias, ja miten hänet muistetaan?
-Vesipoolojoukkueen kapteeninako? -Aquaholicsinko?
Ottaen huomioon, miten hän kuoli, luultavasti ei.
Ei, tarkoitan...
...että tekikö hän kaiken, minkä pitikin?
Kaiken, minkä hän halusi. Tiesikö hän edes, mitä se oli?
Valmentaja kävi täällä juttelemassa Pop Tatelle. Edustusjoukkue.
Tekeekö se sinusta nyt suositun jalkapallojumalan?
Ei.
Pelkään tosissani, että menetin tänään parhaan ystäväni.
Jos tarkoitat Bettyä-
-juttele hänen kanssaan, mitä sitten tapahtuikaan.
Siitä olisi paljon apua.
Siitä olisi ollut paljon apua minulle.
En aio kysyä, mitä teit Veronican kanssa Cherylin luona.
Kysyn sinulta juuri nyt, rakastatko minua, Archie.
Pidätkö edes minusta?
Tietenkin rakastan sinua, Betty.
Mutta en voi antaa sinulle vastausta, jonka haluat.
Miksi?
Olet niin täydellinen.
En ole ikinä ollut kyllin hyvä sinulle.
Minusta ei ikinä tule riittävän hyvää sinulle.
Ja niin sinä yönä ei särkynyt vain yksi sydän vaan kaksi.
Ja yö ei ollut läheskään ohi.
Tiedoksesi, että en ole homo.
Et selvästikään, Moose. Olet jalkapallojoukkueessa.
Mutta jos olisit homo, mitä haluaisit tehdä?
Kaikkea muuta paitsi suudella.
Rakastan kunnon kaappitapauksia.
Aloitetaan siis naku-uinnilla-
-ja katsotaan, mitä tapahtuu.
Oletko kunnossa?
Luojan tähden, Jason. Hänet ammuttiin.
Aamuun mennessä kaikki puhuivat, tekstasivat ja kirjoittivat siitä.
Tunsimme sen kaikki.
Mutta ympäröivä maailma oli muuttunut.
Ehkä ikuisesti.
Riverdale ei ollut sama kaupunki kuin ennen.
Se oli nyt varjojen ja salaisuuksien kaupunki.
Maanantaina tehtäisiin Jasonin ruumiinavaus.
Ja tiistaina, viidennen jakson puolivälissä-
-tehtäisiin ensimmäinen pidätys.
Rakkaudella JB Moranvillen muistolle
Suomennos: Anu Uusitalo